hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu hu hu hu hu hu hu hu hu hu hu es es tr hu hu hu hu hu hu hu hu hu hu hu hu hu hu hu hu hu hu hu el hu
VII. Országos SZEFIT Találkozó • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Home » VII. Országos SZEFIT Találkozó
Frissítve: október 21, 2019
VII. Országos SZEFIT Találkozó
A Szakszervezetek Együttműködési Fóruma Ifjúsági Tagozata idén is megtartotta a már hagyományosnak számító országos találkozóját. Szeptember 27-29. napokon Dunaújvárosban került megrendezésre.
A három napos eseményre közel 30 fiatal szakszervezeti tag, képviselő jött el, az ország minden részéből. A résztvevők mindegyike a közszférában dolgozik, így voltak közöttünk pedagógusok, óvónők, bölcsődei dolgozók, kisgyermek-nevelők, közalkalmazottak, köztisztviselők és még a mentő dolgozók is képviseltették magukat.
A SZEFIT elnöksége az országos találkozó összeállításakor figyelembe vette a korábbi évek tapasztalatait, ezért esett a választás Dunaújvárosra, mint helyszínre. Korábban jártuk Kelet-Magyarországon, jártunk Nyugat-Magyarországon, több-több alkalommal, most az ország közepét céloztuk meg. A város szívében a Klub Hotelben sikerült szállást foglalnunk, mely méltó helyszínként adott otthont az eseménynek.
A péntek este az ismerkedésé volt. Sok olyan résztvevővel, aki már korábban részt vett országos találkozókon és sok olyan résztvevővel is, akiknek ez volt az első ilyen esemény. A csapatépítő játékok, valamint a vacsora után a Munka korlátai c. cseh filmet néztük meg a résztvevőkkel, mely nagy hatással volt a kollegákra. A film főszereplője egy újságíró, aki álruhába öltözve járja végig és vállal munkát a munkahelyeken, ellenőrző, tájékoztató szempontok alapján mutatja meg a nyilvánosságnak, hogy milyen szabálytalanságok és visszaélések vannak a valóságos munka világában.
Szombat reggel egy rövid bemutatást tartottunk a résztvevőknek arról, hogy mi is az a SZEFIT és mit csinál a hétköznapokban? Hogyan működik, hogyan születnek az operatív döntések? Ezután a kollegákat csoportokba osztottuk és egy úgynevezett „Frontpage” feladatot kaptak, amelynek a lényege az volt, hogy mutassák be a szakszervezet megítélését egy újság címlapján keresztül. Képeket, napi politikai és szakszervezeti eseményeket felhasználva egy újságcímlapot kellett elkészíteniük, amely a szakszervezetek nemzetközi megítélését, kommunikációs tevékenységét, valamint a társadalmi véleményt tükrözi. A feladatot mindenki végrehajtotta, igen nagy sikere volt. A feladat része volt még az is, hogy állítsanak össze aktuális szakszervezet politikához vagy a jelenlegi szakszervezeti vezetőkhöz szóló kérdéseket.
Ezután érkeztek meg a rendezvényre az országos konföderáció vezetői, Csóti Csaba SZEF elnök, Szűcs Viktória SZEF alelnök, Szabó Zsuzsa SZEF alelnök, Szatmári Lajos SZEF alelnök. Ők megtekintették a délelőtti munkáról szóló beszámolót, majd ezután egy kerekasztal-beszélgetés keretében a résztvevők közé ülve válaszoltak a fiatalok kérdéseire. Mint utólag kiderült, ez volt az egyik legnépszerűbb eseménye a rendezvénynek. Ebéd után kiváló vendégelőadók segítségével négy olyan témában tartottunk kiscsoportos megbeszéléseket, amelyek a legaktuálisabb témák a szakszervezeti mozgalomban, életben.
Az első ilyen workshopon a Nemzeti Ifjúsági Tanács szakértője, Djogni Joel Ségnon mutatta be a magyar fiatok helyzetét Magyarországon, érintve a szakszervezeti affinitást és a nemzetközi részvételt.
Ezzel párhuzamosan zajlott Kiss Ákos előadásában a Társadalmi Szerepvállalás workshopunk, amely azt a nem kis célt hivatott megvalósítani, hogy a szakszervezeteknek milyen szerepe lehet az érdekképviseleten és az érdekérvényesítésen túl abban, hogy társadalmi fejlődést érjünk el. Alaposan körbejártuk és megvitattuk pl. azt, hogy a szakszervezet tagjait mozgósítva részt vehetne, meg is szervezhetne egy országos szemétszedési akciót.
A harmadik részben Kotroczó Melitta a Világgazdaság újságírója tartott előadást Szakszervezetek a médiazajban címmel. Célunk az volt, hogy feltárjuk és megalkossuk azokat az eszközöket, amelyekkel egy szakszervezet hatékonyan és folyamatosan kommunikál úgy, hogy az társadalmi reakciót váltson ki. A feladat végén sikerült megalkotnunk egy közös struktúrát, melyet követve elérhető a szakszervezetek társadalmi elfogadottságának növekedése.
Negyedik előadónk Kiss Ambrus, a Policy Agenda szakértője volt, aki a Mi is kihalunk, mint a dinoszauruszok címmel tartott meg egy előadást, célja pedig a szakszervezet jelenének és jövőjének feltérképezése, valamint egy tevékenységi terv kidolgozása volt. Mi az amit a jelenben kell tennünk ahhoz, hogy valós, működő szakszervezeti mozgalom maradjon most és a jövőben is. Vacsora után a pihenés kapott főszerepet, a Dunaújvárosi Városi Napok keretében többen kilátogattunk a főtérre, ahol koncertek voltak, valamint zenés-táncos karaoke bulival zártuk az estét.
Másnap beszámolót tartottunk az előző napon lezajlott workshopok eredményéről és a hozzá kapcsolódó feladatokat, valamint célokat határoztunk meg. Fontos szempont volt az, ha már dolgoztunk ezeken a célokon és feladatokon, ne csak a háromnapos esemény keretében maradjanak meg, hanem azokat valósítsuk is meg. A nap további részében arról egyeztettünk, hogy milyen jó gyakorlatok és milyen jó példák működnek már a partnerszervezeteknél. Ebéd és hazautazás előtt értékeltük az elmúlt napok eseményeit és feladatait.
A visszajelzések alapján rendkívül jó hangulatú és sikeres rendezvényt tartottunk, jövőre folytatjuk!
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.